H. M. Busra

Mohamad Busra Hashim (16 Ogos 1932 – 7 April 1981) ialah seorang pelakon filem hitam-putih Melayu. Beliau terkenal kerana saiz fizikalnya yang montel. Dari segi perwatakan dia sebenarnya seorang yang serius tapi disebabkan tubuhnya gempal banyak pengarah memberinya watak komedi, malah sering digandingkan bersama Ibrahim Pendek.

Kehidupan dan kerjaya
Dilahirkan pada 16 Ogos 1932 di Semenyih, Selangor, Busra dikenali ramai kerana lakonannya dianggap berkesan biarpun dalam satu atau dua babak sahaja, seperti mana watak lelaki mabuk pemain muzik dalam filem Seniman Bujang Lapok. Sepanjang hayatnya, beliau berlakon lebih 40 filem, antaranya Takdir, Panji Semerang, Pileh Menantu dan Anak-ku Sazali. Filem terakhirnya ialah Langit Tidak Selalu Cerah. Berkebolehan bermain biola dan trumpet, ia ditunjukkan dalam Seniman Bujang Lapok untuk babak dia meniup trumpet sehingga mengganggu jiran sebelah, termasuk watak Ramli, Sudin dan Ajis yang sibuk menghafal skrip menyebabkan Busra dibelasah tiga Bujang Lapok itu.

Selepas Studio Jalan Ampas ditutup pada sekitar November 1967,  Busra telah pulang ke Malaysia sebagaimana kebanyakan seniman-seniman lain yang berasal dari Malaysia, termasuk juga P. Ramlee yang telah kembali lebih awal pada 1964. Dari Singapura, Busra kembali ke kampung halaman beliau di Semenyih dan di situlah beliau memulakan perusahaan membuat kicap, menternak ayam serta membuka tapak semaian.

Kini, legasi perniagaan telah disambung oleh cucu beliau dan membuat perkhidmatan HM Busra Catering. Dan Warung HM Busra di Halaman Rumah Beliau.. 

Kematian
Pada malam selasa, 7 April 1981, ketika berlangsungnya Pesta Filem Malaysia ke-2, HM Busra telah meninggalkan majlis berkenaan lebih awal. Sebelumnya, beliau telah memberitahu hasrat untuk pulang lebih awal kerana penat kepada Seniman S. Sudarmaji yang kebetulan duduk disebelah beliau pada malam itu. Menurut Sudarmaji, sewaktu dalam perjalanan pulang dari Stadium Negara, di mana Pesta Filem Malaysia ke-2 diadakan, beliau ternampak kereta milik HM Busra berhenti di pinggir Jalan Yoke Yew, lalu beliau memberhentikan kereta dan merapati kereta berkenaan. Sudarmaji kemudiannya mendapati Busra ada didalam kenderaan tersebut, namun beliau kelihatan tidak bermaya sambil mengadu sesak nafas, lantas Sudarmaji bergegas untuk mendapatkan ambulan. Sekembalinya beliau ke kereta Busra, didapati seniman tersebut telah pun menghembuskan nafasnya yang terakhir, iaitu kira-kira antara jam 11.00 malam hingga 11.30 malam. Pada ketika itu Allahyarham Busra yang berusia 48 tahun disahkan meninggal dunia akibat menghidap penyakit asma yang teruk.

Lebih menyayat hati ialah, sebaik sahaja berita kematian Allahyarham disampaikan kepada ahli keluarganya di Semenyih, kakak Allahyarham, Shamsiah Sarmin yang berusia 60 tahun tiba-tiba rebah dan meninggal dunia, dipercayai akibat terlalu sedih dan terkejut dengan berita kematian adiknya. Jenazah kedua-dua beradik ini disemadikan sebelah menyebelah di Tanah Perkuburan Islam Sungai Lalang, Semenyih. Allahyarham HM Busra meninggalkan seorang balu, Salmah Yusof dan lima orang anak, Rosilawati, Mohd Suhaimi, Rosmilah, Mohd Afendi dan Rosailah.

Filemografi

FilemHarith Faruqi Sidek (30 November 2012). Seniman H.M Busrah: Dari Semenyih ke Jalan Ampas Kitab Tawarikh 2.0. Dicapai pada 17 November 2018.

 Tahun Tajuk Watak Catatan  1953 Ayer Mata Anak Tiri Filem pertama, pelakon tambahan  1955 Roh Membela1956 Hang Tuah Penampilan khas   Anak-ku Sazali Apek Jual Buah Pelakon tambahan  Ribut Keluarga Tolol1957 Belantara Kembali Seorang Hantu Jerangkong Buntal Putera Bertopeng Pengikut Tengku Ali1958 Hantu Kubor Buntal Doktor Pembantu Tok Pawang Kaki Kuda1959 Musang Berjanggut Pengawal Istana 2 Nujum Pak Belalang Buntal 1960 Isi Neraka Kundur1961 Ali Baba Bujang Lapok Penyamun / Doktor  watak penting Seniman Bujang Lapok Jiran Trumpet Penampilan khas  Panji Semerang Pengikut Raden Inu Indera Bangsawan Putera Asyikin Tahyol Si Tanggang Utusan Raja Donan Sri Tanjung1962 Siti Muslihat Pembesar istana Neracha 1963 Pilih Menantu Encik Busra Korban Pekerja Kelab Malam  Kasih Tanpa Sayang Pelanggan Beca1964 Siapa Besar Jiran 3 Tiga Abdul Penjual Hamba Dupa Cendana  Melanchong Ka Tokyo 1965 Taqdir Mohd Yusuf Bidasari Selamat 1981 Langit Tidak Selalu Cerah Abang Usop Filem terakhir 

Rujukan 

Pautan luar


Kategori:Kelahiran 1932
Kategori:Kematian 1981
Kategori:Orang dari Selangor
Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Pelakon lelaki Malaysia abad ke-21
Kategori:Pelakon filem Malaysia
Kategori:Warga Studio Jalan Ampas